CC-12 RESEARCH METHODOLOGY

SHORT QUESTIONS

প্র১। গবেষণা বলতে কী বোঝ?

 উঃ সাধারণ আলোচনায় **গবেষণা জ্ঞানের সন্ধানকে বোঝায়**।**একটি নির্দিষ্ট বিষয়ে প্রাসঙ্গিক তথ্যের জন্য একটি বৈজ্ঞানিক এবং নিয়মিত পদ্ধতিতে অনুসন্ধান কেও** গবেষণা বলা হয়।উদ্দেশ্যগত দিক থেকে নতুন তথ্যের উদ্ঘাটন করা এবং পুরানো তথ্যের যাচাই করা কে গবেষণা বলা হয়।সামাজিক গবেষণা হল সমাজ সম্পর্কে নতুন তথ্যের উদ্ঘাটন করা এবং পুরানো তথ্যের যাচাই করা।

প্র২।গবেষণা সমস্যা কী?

উঃ গবেষণা সমস্যা বাস্তবিক অর্থে গবেষণার প্রথম সোপান।বিশেষভাবে নির্দিষ্ট গবেষণার প্রশ্ন উত্থাপনকেই গবেষণা সমস্যা বলে।গবেষণা সমস্যা বলতে কোনো গবেষণা করতে গিয়ে বিশেষ সমস্যা বোঝায় না বরং গবেষণায় গবেষকের মূল প্রস্তাবনা কী তা বোঝায়। অর্থাৎ গবেষণার দিক নির্দেশক প্রশ্ন কী কী এবং সেই সম্পর্কে স্পষ্টতাকেই গবেষণাধীন সমস্যা বলে।

প্র৩। গবেষণা প্রকল্প (hypotheses) বলতে কী বোঝায়?

উঃ গবেষক যে বিষয়টির বা সমস্যাটির উত্তর তাঁর গবেষণার মধ্য দিয়ে পেতে চান, প্রকল্প সেই সমস্যার সম্ভাব্য উত্তর প্রস্তাব করে। গবেষক তাঁর গবেষণাকালে প্রকল্পে প্রস্তাবিত সম্পর্ককে তথ্যের সাহায্যে পরীক্ষা করেন এবং এভাবে প্রস্তাবিত সম্পর্কটির বাস্তবগ্রাহ্যতা পরীক্ষিত হয়।

প্র৪।গবেষণা নকশা বলতে কী বোঝায়?

উঃ গবেষণা প্রকল্প নির্বাচন করার পর গবেষণা নকশা প্রস্তুত করতে হয়।অর্থাৎ গবেষণাটি কীভাবে সম্পাদিত হবে তার একটি রূপরেখা বা খসড়া গঠন করতে হয়।এই রূপরেখাটি গবেষণার প্রাসঙ্গিক তথ্যাবলি সংগ্রহের পদ্ধতি ও প্রক্রিয়া নির্ধারণ করে এবং তথ্য বিশ্লেষণের পদ্ধতি কী হবে তাও নির্ধারণ করতে হয়।এই রূপরেখাকেই গবেষণা নকশা বলে।

প্র৫।প্রস্তাবনা (proposition)কী?

উঃ একটি গবেষণা প্রস্তাবনা একটি গবেষণায় উত্থাপিত এক বা তার বেশি ধারণার মধ্যে সম্পর্ক নির্দেশ করে কিন্তু এগুলি পরীক্ষণযোগ্য রূপে প্রকাশ হয় না।গবেষণা প্রস্তাবনা হল এমন এক তাত্ত্বিল অনুমান যার মধ্যে দুই বা তার বেশি চলের (variable r)সম্পর্কের ইঙ্গিত থাকে।এই অনুমান থেকে এটা বলা যায় যে একটি চলে কী ধরনের পরিবর্তন অন্য চলের ওপর কী প্রভাব ফেলবে।

প্র৬।Data বা উপাত্ত কী?

উঃ উপাত্ত গবেষণা সমস্যাটির ওপর যথার্থ আলোকপাত করে। উপাত্ত বিশ্লেষণ গবেষনার পদ্ধতিবিদ্যার একটি অংশ।উপাত্ত সরাসরি তথ্য সরবরাহ করে এমন নয়। সঠিক ও প্রযোজ্য পদ্ধতিবিদ্যার দৃষ্টিভঙ্গির ফলে উপাত্ত তথ্যে পরিণত হয়।

প্র৭।গবেষণায় উপাত্তের উৎসগুলি কী?

উঃ গবেষণায় উপাত্তের দুটি উৎস থাকে।

ক। প্রাথমিক উৎস যা হল গবেষক যখন তার গবেষণার জন্য নিজেই তথ্য সংগ্রহ করেন।

খ।গৌণ উৎস হল গবেষক যখন অন্যের সংগৃহীত উপাত্তকে তাঁর নিজের গবেষণায় পূর্ব সম্মতি গ্রহণের পর ব্যবহার করেন।

প্র৮।চল বা ভেরিয়েবল কী?

উঃ কার্যকরি সংজ্ঞা প্রদানের মাধ্যমে একটি বিমূর্ত ধারণা চলে রূপান্তরিত হয় এবং গবেষণায় ব্যবহারের উপযূক্ত হয়ে ওঠে।চল্ হল বর্গের সেই বৈশিষ্ট্য যার একাধিক মূল্য দেখা যায় কিন্তু যেখানে একটি বর্গের মধ্যেই প্রতিটি উপাদান সংশ্লিষ্ট থাকে।এক কথায় চল বা ভেরিয়েবল হল এমন একটি পদ যার সাহায্যে যা পরিবর্তনশীল, চলমান, বৈচিত্রপূর্ণ তাকে চিহ্নিত করা হয়।

প্র৯।স্বাধীন চল্ ও নির্ভরশীল চল্ বলতে কী বোঝায়?

উঃ স্বাধীন চল্ হল অনুমিত ‘কারণ’ যা অন্য একটি চলের ওপর নিয়ন্ত্রণ প্রকাশ করে।

অন্যদিকে একটি কার্যকারণ সম্পর্কে ‘কার্য’ হল নির্ভরশীল চল্।

প্র১০।নমুনা কী?

উঃ একটি সমগ্রকের আংশিক গণনাই হল নমূনা।